ANGLŲ KALBOS MOKYMO PASLAUGŲ PIRKIMO 
TECHNINĖ SPECIFIKACIJA

1. Bendroji informacija
1.1. Perkančioji organizacija – Policijos departamentas prie Vidaus reikalų ministerijos (toliau – Perkančioji organizacija). 
1.2. [bookmark: _Hlk184630957][bookmark: _GoBack]Pirkimo objektas – anglų kalbos mokymo paslaugos. Anglų kalbos mokymo paslaugos sudaro kontaktinius individualius anglų kalbos mokymus pagal individualias mokymo programas, kurios suderinamos kursų metu (toliau – mokymai). Pirkimas bus skaidomas į dvi pirkimo dalis.
1.3. Mokymų tikslas – pagilinti mokymų dalyvių anglų kalbos žinias, lavinti kalbėjimo įgūdžius dalykinio ir darbinio bendravimo kontekste, plėsti dalykiniam ir darbiniam bendravimui reikalingą žodyną. Mokymų metu turi būti lavinami kalbos suvokimo, klausymo, rašymo, kalbėjimo įgūdžiai, atsižvelgiant į dalyvių lygį ir poreikį.
1.4. Tikslinė grupė –  Lietuvos kriminalinės policijos biuro darbuotojai (toliau – Dalyviai).
1.5. Paslaugų teikimo laikotarpis – 2025 m. II ketvirtis – 2026 m. I ketvirtis Tikslus paslaugų teikimo terminas bus suderintas sutarties sudarymo metu.
1.6. Mokymų vieta – Vilniaus m., Lietuva.
1.7. Bendra perkamų paslaugų apimtis – 20 kontaktiniai individualūs mokymai po 320 akad. val., bendrai 6 400 akad. val. (1 akad. val. – 45 min.): 
	Eil. Nr.
	Paslaugos pavadinimas
	Mokymų grupių/dalyvių skaičius
	Programos trukmė (akad. val.)
	Valandų skaičius

	1. 
	Anglų kalbos kontaktiniai individualūs mokymai
	20
	320
	6 400


						          		         1 lentelė

2. Reikalavimai mokymų paslaugoms
2.1. [bookmark: _Hlk185425104]Paslaugų teikėjas, turi su Perkančiosios organizacijos už sutarties vykdymą atsakingu darbuotoju suderinti mokymų grafiką bei esant poreikiui jį koreguoti. Mokymų grafikas sudaromas tik darbo dienomis ir darbo valandomis.
2.2. Vieno mokymų dalyvio mokymų trukmė turi būti organizuojama nepertraukiamai ne mažiau kaip 5 dienas iš eilės, kiekvieną dieną po 8 akad. val., iš viso 8 savaites (320 akad. val.).
2.3. Vieno mokymo dalyvio mokymai suderinus su Perkančiosios organizacijos už sutarties vykdymą atsakingu darbuotoju gali būti organizuojami su pertraukomis bet ne ilgiau kaip 4 mėnesius.
2.4. Paslaugų teikėjas, turi sudaryti galimybę nepanaudotas mokymų dalyvių valandas skirti ir mokyti naujus ar/ir esamus mokymų dalyvius.
2.5. Paslaugų teikėjas įsipareigoja:
2.5.1.  iki pirmojo užsiėmimo pradžios atlikti kiekvieno mokymų dalyvio anglų kalbos mokėjimo lygio nustatymo testą;
2.5.2. užtikrinti mokymams skirtas patalpas, Vilniaus mieste, kuriose sudarytos sąlygos gerai matyti ir girdėti pateikiamą informaciją;
2.5.3. organizuoti mokymus naudojant šiuolaikiškus, inovatyvius mokymo metodus;
2.5.4. pateikti dalyviams kokybišką mokymų medžiagą. Jei užsiėmimuose reikalinga metodine mokymo medžiaga (vadovėliai, pratybų sąsiuviniai, dalijamoji medžiaga, garso įrašai ir kt.), po mokymų lieka mokymo dalyviams neatlygintinai.
2.5.5. užtikrinti mokymų dalyvių lankomumo pildymą kiekvieną mokymų dieną. Lankomumo informacija ir dokumentai pateikiami Perkančiosios organizacijos už sutarties vykdymą atsakingam darbuotojui. 

3. Reikalavimai lektoriams
3.1. Turėti ne mažesnę kaip dviejų metų suaugusiųjų anglų kalbos mokymo patirtį dirbant teisėsaugos institucijoje. 
3.2. Turėti filologinį anglų kalbos aukštąjį universitetinį (arba jam prilygintą) išsilavinimą.
3.3. Teikdamas anglų kalbos mokymų paslaugas, paslaugų teikėjas turės:
3.3.1. paslaugų teikimo laikotarpiu nekeisti savo pateiktame pasiūlyme nurodytų lektorių arba, esant labai svarbioms priežastims (lektoriaus mirties, ligos arba nelaimingo atsitikimo, atsisakymo dėstyti atveju arba jei lektorių keisti būtina dėl kitų, nuo paslaugų teikėjo nepriklausančių priežasčių) ir tai pripažintų bei patvirtintų Perkančioji organizacija, keisti į ne mažesnės kvalifikacijos, nei buvę lektoriai;
3.3.2. pranešti Perkančiosios organizacijos už sutarties vykdymą atsakingam darbuotojui ne vėliau kaip prieš 24 val. iki užsiėmimo pradžios, jei lektorius negalės vesti užsiėmimo. Jeigu lektoriaus neatvykimo priežastys paaiškėjo netikėtai, nedelsiant pranešti Perkančiosios organizacijos už sutarties vykdymą atsakingam darbuotojui. Mokymai turi būti pratęsiami proporcingai neįvykusių užsiėmimų laikui.

4. Bendrieji reikalavimai
4.1. [bookmark: _Hlk184293708]Paslaugos teikėjas, turi paskirti už sutarties vykdymą atsakingą asmenį, su kuriuo Perkančiosios organizacijos už sutarties vykdymą atsakingas darbuotojas derins visus paslaugų teikimo klausimus.
4.2. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirto Aplinkos apsaugos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunkčiu, perkama nematerialaus pobūdžio paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
4.3. Tiekėjas taip pat įsipareigoja teikiant paslaugas laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, mokymų medžiagą esant galimybei teikti elektroniniu formatu, rengiama dokumentacija, paslaugų perdavimo – priėmimo aktai Perkančiajai organizacijai turi būti pateikti tik elektroniniu formatu.

__________________

